Alkasar de San Chuanas

Alkasar de San Chuanas () – miestas vidurio Ispanijoje, Kastilijoje ir La Mančoje, Siudad Realio provincijoje, La Mančos lygumoje, 75 km į šiaurės rytus nuo Siudad Realio. Geležinkelių mazgas (linijos į Madridą, Alikantę, Granadą), praeina Toledo–Tomeljoso plentas. Muilo, geležinkelių aptarnavimo, metalo apdirbimo, odos pramonė. Apdirdama žemės ūkio produkcija (grūdai, alyvuogės, vynuogės, gaminami avių sūriai).

Yra XIV a. Don Chuano Austro pilies bokštas, XIII–XV a. Šv. Marijos bažnyčia (pastatyta Heraklio šventyklos vietoje), archeologijos muziejus (su II–III a. romėnų mozaikomis).

 Istorija 
Romėnų laikais gyvenvietė vadinta Alsesu (Alces). Po maurų užkariavimo įsigalėjo al Kasro ( 'pilis') pavadinimas. 1186 m. miestą užkariavo Šv. Jono Jeruzalės ordinas (hospitalieriai), bet 1292 m. miestą užėmė Kastilijos karalius Sančas IV. XIV–XVI a. Alkasar de San Chuanas buvo hospitalierių ordino centrinė būstinė.

 Šaltiniai 

Kategorija:Kastilijos ir La Mančos miestai